CELEX: C2006/010/28
Language: fi
Date: 2006-01-14 00:00:00
Title: Asia C-397/05: Tribunale Civile e Penale di Palermon  19.10.2005  tekemällään päätöksellä esittämä ennakkoratkaisupyyntö rikosasiassa, jossa vastaajina ovat Maria Grazia Di Maggio ja Salvatore Buccola

14.1.2006   
            
            
               FI
            
            
               Euroopan unionin virallinen lehti
            
            
               C 10/14
            
         Tribunale Civile e Penale di Palermon 19.10.2005 tekemällään päätöksellä esittämä ennakkoratkaisupyyntö rikosasiassa, jossa vastaajina ovat Maria Grazia Di Maggio ja Salvatore Buccola
   (Asia C-397/05)
   (2006/C 10/28)
   Oikeudenkäyntikieli: italia
   Tribunale Civile e Penale di Palermo on pyytänyt 19.10.2005 tekemällään päätöksellä, joka on saapunut yhteisöjen tuomioistuimeen 14.11.2005, Euroopan yhteisöjen tuomioistuimelta ennakkoratkaisua rikosasiassa, jossa vastaajina ovat Maria Grazia Di Maggio ja Salvatore Buccola seuraaviin kysymyksiin:
   
               1)
            
            
               Rajoitetaanko kansallisella lainsäädännöllä, jossa säädetään rikosoikeudellisesti sanktioitu kielto harjoittaa vedonlyöntivälitystoimintaa ilman poliisin myöntämää lupaa, ETY:n perustamissopimuksen 43 artiklassa määrättyä vapaata sijoittautumisoikeutta ja saman sopimuksen 49 artiklassa määrättyä palvelujen vapaata tarjoamista?
            
         
               2)
            
            
               Täyttääkö Italian Tulps:n 88 §:ssä säädetty poliisin myöntämä lupa kaikki ne edellytykset, jotka yhteisöjen tuomioistuin on asettanut sijoittautumisoikeuden rajoittamisen perusteltavuudelle?
            
         
               3)
            
            
               Onko lain nro 401/89 4 §:n 4 a momentissa säädetty rikosoikeudellinen seuraamus Centri di Trasmissione Datin haltijoita kohtaan, jotka ovat yhteydessä vedonlyöntivälittäjä Stanley L.T.D:iin, kotipaikka Liverpool, siitä huolimatta, että viimeksi mainittuihin kohdistetaan lähtökohtaisesti samanlainen valvonta kuin italialaisiin konsessionsaajiin, toisin sanoen niiden on saatava poliisin myöntämä lupa, millä Suprema Corten mukaan pyritään estämään rikollisjärjestöjen soluttautuminen pelimarkkinoille?